title: Sanoat ishlab chiqarishi xarajatlari va mahsulot olinishining dastlabki, analitik va
text: Xo‘jalik tegirmon va juvozxonalarda
  don yanchish (maydalash) pattasi (kvitansiyasi)
  (122-shakl) dastlabki hujjat bo‘lib hisoblanadi. U tegirmon (juvozxona) boshlig‘i tomonidan don
  olingan vaqtda ikki nusxada to‘lg‘aziladi. Birinchi nusxasi yanchish uchun don topshirgan shaxsga
  beriladi, ikkinchisi esa tegirmon (juvozxona)da qoladi.
  Sabzavot va mevalarni qayta ishlash uchun sarflangan xom-ashyo, materiallar, idishlar va
  boshqa materiallar, shuningdek, olingan tayyor mahsulotlarni rasmiylashtirishda
  mahsulotni qayta
  ishlash to‘g‘risidagi hisobot (123-shakl) tuziladi. Bu hisobot ilova qilingan hujjatlar bilan birga
  buxgalteriyaga topshiriladi. Hisobot ikki bo‘limdan iborat bo‘lib, uning birinchi bo‘limida qayta
  ishlash uchun qabul qilingan xom-ashyo va Materiallar ko‘rsatilsa, ikkinchi bo‘limida ishlab
  chiqarilgan tayyor mahsulotlar aks ettiriladi.
  Yuqorida ko‘rib chiqilgan hujjatlar, shuningdek «Ish va xizmatlarni hisobga olish jurnali»
  ma’lumotlari asosida sex boshlig‘i oy oxirida sanoat ishlab chiqarishi bo‘yicha ishlab chiqarish
  hisoboti to‘lg‘azadi. Buxgalteriyada tekshirib qabul qilingan ishlab chiqarish hisoboti
  ma’lumotlari 10-ASK jurnal-orderidagi tegishli schotlar bo‘yicha o‘tkaziladi.
  Sanoat ishlab chiqarishiga xarajatlar qilinganda 2030-«Sanoat ishlab chiqarish» schoti
  debetlanib quyidagi schotlar kreditlanadi:
  0500-"Nomoddiy aktivlar amortizatsiyasini hisobga oluvchi schotlar" (0510-0590) nomoddiy
  aktivlarga hisoblangan eskirish summasiga;
  1000-«Materiallarni hisobga oluvchi schotlar» (1010-1090) – sarflangan xom-ashyo va
  Materiallar qiymatiga;
  2810-«Ombordagi tayyor mahsulotlar» schoti - qayta ishlashga berilgan tayyor mahsulotlar
  qiymatiga;
  9110-«Sotilgan tayyor mahsulotlar tannarxi» schoti – o‘z xo‘jaligida yetishtirilgan qishloq
  xo‘jalik mahsulotlari, o‘stirilayotgan va boquvdagi chorva mollarining shartnoma bahosiga;
  6710 – «Mehnat haqi bo‘yicha xodimlar bilan hisoblashishlar» schoti – hisoblangan
  mehnat haqi summasiga va boshqa schotlar.
  Qayta ishlash uchun boshqa tashkilotlar va aholidan qabul qilingan Materiallarga ishlov berish
  tannarxini aniqlash uchun alohida analitik schotlarda hisobga olingan xarajatlarni qabul qilingan
  Materiallar hajmiga bo‘lish kyerak.
  Ishlab chiqarilgan sanoat mahsulotlari reja tannarxida qabul qilinganda 2030 schot
  kreditlanib quyidagi schotlar debetlanadi:
  1010 – schot o‘z ishlab chiqarishi uchun xom-ashyo va Materiallar sifatida kirimga olingan
  mahsulotlar qiymatiga.
  2810 – schot – sotish va qisman o‘z ehtiyojlari uchun foydalaniladigan sanoat mahsulotlari
  qiymatiga;
  9720 – schot – tabiiy ofatlar oqibatida to‘liq nobud bo‘lgan sanoat ishlab chiqarish
  mahsulotlari uchun qilingan xarajatlar summasiga.
  Yil oxirida mahsulotlarning haqiqiy tannarxi aniqlangandan so‘ng uni reja tannarx darajasiga
  yetkazib qo‘yiladi.